John O. Arnstad

John Olsen Arnstad (1838–1919) var en norsk gårdbruker og politiker for Venstre.

Han vokste opp på Østre Arnstad på Skatval som sønn av gårdbruker Ola Petersen Arnstad og hustru Marit Johnsdatter Hammer. John var nest eldste gutt i en søskenflokk på ti. Han giftet seg i 1863 med Eli Johnsdatter Hollan og overtok hennes slektsgård, Østre Hollan på Skatval. Paret fikk åtte barn sammen, hvorav fire nådde voksen alder, deriblant de senere kommunepolitikerne Olav Arnstad og John Arnstad. De ble også besteforeldre til stortingsmann Johan A. Vikan.Røkke, Olav: Stjørdalsboka : Gards- og slektshistorie, band IV (1954), s. 93–94.Vinge, Olav (red.): Skatval : Gårds- og slektshistorie, bind I (2000), s. 120.Vinge, Olav (red.): Skatval : Gårds- og slektshistorie, bind II (2001), s. 10.

Arnstad var medlem av Nedre Stjørdalen herredsstyre fra 1867 til herredsdelingen i 1902 – unntatt én periode hvor han frabad seg gjenvalg – deretter medlem av Skatval herredsstyre. Han var Nedre Stjørdalens ordfører 1876–1883 og 1890–1891 og Skatvals ordfører 1902–1907. Han var valgmann ved seks stortingsvalg i Nordre Trondhjems amt, vara til Stortinget i perioden 1880–1882, forlikskommissær, formann i fattigstyret og medlem av ligningskommisjonen.Røkke, Olav: Skatval Herad i 25 år (1928), s. 48–49.

Arnstad ble i 1916 tildelt Medaljen for borgerdåd i sølv for sin langvarige samfunnstjeneste.

 Referanser 

Kategori:Ordførere i Skatval
Kategori:Ordførere i Nedre Stjørdal
Kategori:Venstre-ordførere i Nord-Trøndelag
Kategori:Norske bønder
Kategori:Medaljen for borgerdåd
Kategori:Personer fra Stjørdal kommune